बीआरसी डुंडा की ओर से जीआईसी धौंतरी में जनप्रतिनिधियों को शिक्षा के अधिकार कानून की जानकारी देने, विद्यालय प्रबंधन समिति के अधिकार और कार्यों की जानकारी देने के लिए तीन दिवसीय प्रशिक्षण आयोजित किया गया था। बीआरसी के निमंत्रण पर प्रधान, क्षेत्र पंचायत सदस्य और स्कूल प्रबंधन समिति के सदस्य प्रशिक्षण में पहुंचे थे। लोदाड़ा की प्रधान बालम देई, खेमराज रावत, नागेंद्र नौटियाल, रघुवीर दास, सब्बल सिंह ने कहना है कि खानापूर्ति के लिए यह प्रशिक्षण किया गया। निर्धारित तिथि से एक दिन पहले ही प्रशिक्षण संपन्न कर अधिकारियोें ने अपने कार्यों की इतिश्री कर ली, जो कि दुर्भाग्पूर्ण है। दूसरी ओर बीआरसी महादेव गंगाडी ने कहा कि सभी विषयों पर दो ही दिन में चर्चा पूरी हो गई थी। ऐसे में प्रशिक्षण दो दिन में ही संपन्न हो गया।